**Agencija Republike Slovenije za javnopravne evidence in storitve**, Tržaška cesta 16, 1000 Ljubljana,

ki jo zastopa Tomaž Klemenc, direktor

(v nadaljevanju: AJPES)

in Slika, ki vsebuje besede pisava, bela, logotip, oblikovanje

Vsebina, ustvarjena z umetno inteligenco, morda ni pravilna.

***….***

ki jo zastopa \_\_\_\_\_\_\_\_\_\_\_\_\_\_\_\_

(v nadaljevanju: prosilec)

sklepata

**POGODBO**

**O MESEČNEM ZARAČUNAVANJU NADOMESTIL STROŠKOV ZA POSREDOVANJE PODATKOV O TRANSAKCIJSKIH RAČUNIH FIZIČNIH OSEB IZ REGISTRA TRANSAKCIJSKIH RAČUNOV**

**1. člen**

**(Uvodne ugotovitve)**

* Prosilec je dne \_\_\_\_\_\_\_\_\_ zaprosil AJPES za mesečno zaračunavanje nadomestil stroškov za posredovanje podatkov o transakcijskih računih fizičnih oseb iz registra transakcijskih računov;
* register transakcijskih računov (v nadaljevanju: register) je v skladu s prvim odstavkom 191. členom Zakona o plačilnih storitvah, storitvah izdajanja elektronskega denarja in plačilnih sistemih (Uradni list RS, št. [7/18](https://www.uradni-list.si/glasilo-uradni-list-rs/vsebina/2018-01-0274), [9/18](https://www.uradni-list.si/glasilo-uradni-list-rs/vsebina/2018-21-0407) – popr., [102/20](https://www.uradni-list.si/glasilo-uradni-list-rs/vsebina/2020-01-1914), [113/24](https://www.uradni-list.si/glasilo-uradni-list-rs/vsebina/2024-01-3797) in [17/25](https://www.uradni-list.si/glasilo-uradni-list-rs/vsebina/2025-01-0583) – ZPPDFT-2B; v nadaljevanju: ZPlaSSIED) enotna informatizirana baza podatkov o transakcijskih računih in o imetnikih transakcijskih računov;
* v skladu z 191. členom ZPlaSSIED register upravlja AJPES;
* zaračunavanje nadomestil stroškov za posredovanje podatkov o transakcijskih računih fizičnih oseb iz registra ureja Tarifa nadomestil stroškov za posredovanje podatkov o transakcijskih računih fizičnih oseb iz registra transakcijskih računov (Uradni list RS, št. 33/18; v nadaljevanju: Tarifa);
* AJPES se s prosilcem, ki je upravičen pridobiti podatke iz registra, s to pogodbo dogovori o mesečnem zaračunavanju nadomestil stroškov;
* pogodbeni stranki soglašata, da bo AJPES, zaradi vlaganja večjega števila zahtevkov prosilca za pridobitev podatkov iz registra ter iz vidika ekonomičnosti, prosilcu izdal račun enkrat na mesec.

**2. člen**

**(Predmet pogodbe)**

Predmet te pogodbe je dogovor o mesečnem zaračunavanju nadomestil stroškov, ki jih AJPES zaračuna prosilcu na podlagi prejete zahteve na podlagi 195. člena ZPlaSSIED, za pridobitev podatkov o transakcijskih računih fizičnih oseb, z namenom uporabe teh podatkov v postopku predlaganja izvršbe ali zavarovanja zoper imetnika transakcijskega računa v skladu z zakonom, ki ureja izvršbo in zavarovanje ali z drugim zakonom, ki določa postopek prisilne izvršitve terjatve.

**3. člen**

**(Obveznosti AJPES)**

AJPES bo prosilcu enkrat mesečno izdal račun za posredovane podatke o transakcijskih računih fizičnih oseb iz registra.

**4. člen**

**(Obveznosti prosilca)**

Prosilec bo AJPES plačal posredovanje podatkov na podlagi računa, ki ga bo AJPES izdal enkrat mesečno za posredovanje podatkov v skladu s to pogodbo.

**5. člen**

**(Nadomestilo stroškov za posredovanje osebnih podatkov)**

Nadomestilo stroškov za posredovanje osebnih podatkov iz registra v skladu s to pogodbo je določeno v Tarifi.

**6. člen**

**(Spremembe oziroma odpoved pogodbe)**

V primeru, da se spremenijo okoliščine v zvezi z vodenjem registra, ki vplivajo na način dostopa do podatkov iz registra, se lahko pogodbeni stranki pisno dogovorita o drugačnem načinu posredovanja podatkov o imetnikih transakcijskih računov iz registra.

V primeru, da do spremembe pogodbe zaradi vzrokov iz prejšnjega odstavka ne pride ali sprememba pogodbe ni mogoča, lahko vsaka pogodbena stranka odpove to pogodbo brez odpovednega roka.

Če prosilec ne poravna svojih obveznosti do AJPES dva zaporedna meseca, AJPES lahko odpove pogodbo in prosilcu ne posreduje več podatkov iz registra dokler prosilec ne poravna obveznosti.

Katerakoli pogodbena stranka lahko po lastni presoji odpove pogodbo brez odpovednega roka tudi v drugih primerih.

Zahteve za posredovanje podatkov, ki so bile posredovane pred odpovedjo pogodbe, se obravnavajo v skladu z določbami te pogodbe.

**7. člen**

**(Reševanje sporov)**

Pogodbeni stranki soglašata, da bosta vse spore iz te pogodbe reševali sporazumno. V primeru, da spora ne bosta mogli rešiti po mirni poti, ga bosta predložili stvarno pristojnemu sodišču v Ljubljani.

**8. člen**

**(Končne določbe)**

Ta pogodba je sklenjena za nedoločen čas in začne veljati z dnem, ko jo podpišeta obe pogodbeni stranki.

Ta pogodba se sklene v dveh izvodih, od katerih vsaka pogodbena stranka prejme en podpisan izvod.

|  |  |
| --- | --- |
| Številka:  Datum:  Agencija Republike Slovenije za javnopravne evidence in storitve | Prosilec  \_\_\_\_\_\_\_\_  \_\_\_\_\_\_\_\_ |
| Tomaž Klemenc  direktor |  |